Emil Herje

**Emil Kristian Herje** (1894–1969) var en norsk lærer, rektor og barnebokforfatter.
## Liv og virke
### Bakgrunn
Emil Herje vokste opp på Sula, der faren var bestyrer for væreieren, kjøpmann og stortingsmann Arne Arnesen. 
### Lærer
Han tok eksamen ved Volda lærerskole i 1915 og arbeidet siden som lærer. I 1915-16 var han på Leangen skole i Åsen, senere på Fillan (Hitra), Romedal og Strinda. Fra 1946 til 1961 rektor ved Åsveien skole i Trondheim.
### Forfatter
Herje debuterte i 1931 med barneboka *Varden på Ukstein*. Han var lenge en av våre mest kjente barnebokforfattere. To av bøkene hans er oversatt til tysk, en til svensk og fire til dansk. To ble belønnet med Kultur- og kirkedepartementets pris for barne- og ungdomslitteratur.

Herjes bøker foregår stort sett på Hitra, Frøya og småøyene i havgapet utenfor. Men han forteller også historiene til barn fra utkantbygdene på kysten som måtte flytte inn til «byen» – Trondheim – i første halvdel av det 20. århundre. Bøkene er delvis historiske, delvis lagt til forfatterens samtid. Det skinner igjennom at han la ned et stort arbeide i å få de historiske detaljene og detaljer fra hverdagslivet til sjøs og på kysten korrekt.

Herje er også forfatter av *Hitrasangen*, bygdesang for øya Hitra. Han skrev to bøker beregnet for voksne, romanen *Et herrens vær* (1936) og diktsamlingen *Min barndoms kyst* (1943). Herje var en flittig kåsør i NRK radio, også i skolekringkastingen.

Sonja Hagemann skrev i 1974 i *Barnelitteratur i Norge 1914-1970* om Herje at «noen dikter er han ikke», men roste ham likevel for å «makte det som så sjelden lykkes for barnebokskrivende skolemestre, nemlig å få opplysningsstoffet til å leve, slik at vi opplever det gjennom personene».

Misjonæren og frelsesoffiseren Anne Kristine Herje er i slekt med ham. Hennes bestefar var hans fetter.

## Bibliografi
* *Varden på Ukstein* &ndash; barnebok (1931/1955) Capellen/Gyldendal: *Die Warte auf Ukstein* - tysk - Williams & Co. Verlag (1933)
* *Mot og vilje* &ndash; barnebok (1932/1951) Windju Simonsen/Gyldendal
* *Nils detektiv* &ndash; barnebok (1933/1961) Windju Simonsen/Gyldendal
* *Da minen sprang* &ndash; barnebok (1934) Windju Simonsen
* *Eventyret i villmarken* &ndash; barnebok (1935/1948) Windju Simonsen/Gyldendal
* *Et herrens vær* &ndash; roman (1936) Gyldendal
* *Jamboree* &ndash; barnebok (1938) Gyldendal
* *Yngstemann ombord* &ndash; barnebok (1939/1962) Gyldendal/Gyldendal
* *To gutter til havs* &ndash; barnebok (1941/1959) Gyldendal/Gyldendal
* *Min barndoms kyst. Vers fra øygarden* &ndash; dikt (1943) - F. Bruns Bokhandels forlag
* *Fedrelandet kaller* &ndash; barnebok (1946) Gyldendal, illustrert av Thorvald Lembach Ravn
* *Ærøyguttene* &ndash; barnebok (1947) Gyldendal: *Drengene fra Fugleøen* - dansk - H. Hagerup forlag (1949)
* *Vilje må til* &ndash; barnebok (1949) Gyldendal
* *Lykke-Lars* &ndash; barnebok (1950) Gyldendal
* *Det store spranget* &ndash; barnebok (1952/1964) Gyldendal/Gyldendal: *Flugten* - dansk - Det danske forlag (1956)
* *Farlig kar* &ndash; barnebok (1953/1965) Gyldendal/Gyldendal: *Orkan* - dansk - Det danske forlag (1957)
* *Lesjalosen* &ndash; barnebok (1954/1966) Gyldendal/Gyldendal: *Lodsen* - dansk - Det danske forlag (1958)
* *Bygutt og sjøtroll* &ndash; barnebok (1956) Gyldendal
* *Kamerater* &ndash; barnebok (1957/1969) Gyldendal/Gyldendal: *Entscheidung am Fjord* - tysk - Hermann Shaffstein Verlag (1961) og Wilhelm Goldman Verlag (1973)
* *To for en* &ndash; barnebok (1958) Gyldendal
* *Forlist på Spitsbergen* &ndash; barnebok (1960) Gyldendal: *Strandad på Spetsbergen* - svensk - Gebers Förlag AB (1961)
* *Fiskarsoga for Sør-Trøndelag* &ndash; historie (1972) (posthumt utgitt)

## Priser
* Kultur- og kirkedepartementets litteraturpris for barne- og ungdomslitteratur 1953, for *Farlig kar*
* Kultur- og kirkedepartementets litteraturpris for barne- og ungdomslitteratur 1957, for *Kamerater*

## Referanser


## Litteratur
* Erling Bøhle: *Omkring Emil Herjes barnebøker*. ÅRBOK 1982 Hitra Heimbygdslag s.72-84.
* Oddmund Hagen: *Voksenbokforfattaren Emil Herje*. ÅRBOK 1982 Hitra Heimbygdslag s.85-91.